210. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 72411/3149/00 της 22 -31 Αυγ. 2001 (ΦΕΚ Β΄ 1133) Ορισμός Φορέων ελέγχου τεχνικών προδιαγραφών κατασκευής οχημάτων και δεξαμενών μεταφοράς επικινδύνων υλικών. Έχοντας υπόψη: 1. Τις διατάξεις: α. Του άρθρου 84 του ΚΟΚ που κυρώθηκε με τον Νόμ. 2696/99 (Α' 57). β. Του άρθρου 29 του Νόμ. 1558/1985 (Α' 137) "Κυβέρνηση και Κυβερνητικά όργανα", όπως τούτο προστέθηκε με το άρθρο 27 του Νόμ. 2081/1992 (Α' 154) "Ρυθμίσεις θεμάτων αρμοδιότητας του Υπουργείου Μεταφορών και Επικοινωνιών και άλλες διατάξεις" και αντικαταστάθηκε με την παρ. 2α του άρθρου 1 του Νόμ. 2469/1997 (Α' 38) "Περιορισμός και βελτίωση της αποτελεσματικότητας των κρατικών δαπανών και άλλες διατάξεις" . γ. Της παρ. 2β του άρθρου 45 του Νόμ. 2773/1999 (Α' 286) "Απελευθέρωση της αγοράς ηλεκτρικής ενέργειας - Ρύθμιση θεμάτων ενεργειακής πολιτικής και λοιπές διατάξεις". δ. Του Νόμ. 1741/1987 (Α' 225) "Κύρωση Ευρωπαϊκής Συμφωνίας για τη Διεθνή Οδική Μεταφορά Επικινδύνων Εμπορευμάτων (ADR) που υπογράφηκε στη Γενεύη την 30η Σεπτεμβρίου 1957" και ειδικότερα τις παραγράφους 4 και 5 του Παραρτήματος Β1α αυτού. ε. Των άρθρων 3, 8, 9 και της προσθήκης Β.2 του Π.Δ. 104/1999 (Α' 113) "Προσαρμογή της Ελληνικής Νομοθεσίας προς τις διατάξεις της οδηγίας 94/55/ΕΚ της 21ης Νοεμβρίου 1994 για την προσέγγιση των νομοθεσιών των κρατών μελών σχετικά με τις οδικές μεταφορές επικίνδυνων εμπορευμάτων" όπως τροποποιήθηκαν και συμπληρώθηκαν με την ΚΥΑ Φ2/21099/1700/2000 (Β' 509/2000) "Τροποποίηση του Π.Δ. 104/99 "Προσαρμογή της Ελληνικής Νομοθεσίας προς τις διατάξεις της οδηγίας 94/55 της 21ης Νοεμβρίου 1994 για την προσέγγιση των νομοθεσιών των κρατών μελών σχετικά με τις οδικές μεταφορές επικίνδυνων εμπορευμάτων" σε συμμόρφωση με τις διατάξεις της οδηγίας 96/86/ΕΚ". στ. Του Κεφ. ΙΔ της ΣΤ-29900/1977 (Β΄1318) απόφασης του Υπουργού Συγκοινωνιών που προστέθηκε με την 76389/3344/00/21.2.2001 (Β' 254) απόφαση του Υπουργού Μεταφορών και Επικοινωνιών "Συμπλήρωση και τροποποίηση της αριθμ. ΣΤ29900/77 (Β' 1318/77) απόφασης του Υπουργού Συγκοινωνιών περί της διαδικασίας εκδόσεως των εγκρίσεων, για κυκλοφορία στην Ελλάδα αυτοκινήτων οχημάτων". ζ. Της αριθμ. 88548/3675/1995 (Β' 995) απόφασης του Υπουργού Μεταφορών και Επικοινωνιών "Ορισμός του ΕΜΠ ως φορέα ελέγχου δεξαμενών (βυτίων) οχημάτων μεταφοράς επικινδύνων εμπορευμάτων όπως ορίζεται στην Ευρωπαϊκή Συμφωνία ADR". 2. Το με αριθμ. Πρωτ. 163/16.11.2000 έγγραφο του Εργαστηρίου Τεχνολογίας και Αντοχής Υλικών του Τμήματος Μηχανολόγων και Αεροναυπηγών Μηχανικών του Πανεπιστημίου Πατρών, το από 16.11.2000 έγγραφο του Εργαστηρίου Εργαλειομηχανών Διαμορφωτικής Μηχανολογίας του Τμήματος Μηχανολόγων Μηχανικών του Αριστοτελείου Πανεπιστημίου Θεσσαλονίκης με τα οποία δηλώνεται η δυνατότητα εκ μέρους τους επιθεωρήσεων και έκδοσης των σχετικών πιστοποιητικών ελέγχου για το όχημα και την υπερκατασκευή (δεξαμενή) σύμφωνα με τις διατάξεις του Π.Δ. 104/1999. 3. Το γεγονός ότι δεν λειτουργεί ακόμα στην χώρα μας διαπιστευμένο εργαστήριο ελέγχου οχημάτων μεταφοράς επικίνδυνων εμπορευμάτων, για τη διενέργεια ελέγχων έγκρισης τύπου που προβλέπονται από τις διατάξεις του Π.Δ. 104/1999. 4. Το γεγονός ότι από την εφαρμογή της παρούσας δεν προκαλείται δαπάνη σε βάρος του κρατικού προϋπολογισμού, αποφασίζουμε : Άρθρο 1 1. Ορίζουμε ως Φορείς διενέργειας των προβλεπόμενων, από τις διατάξεις του Π.Δ. 104/1999 όπως αυτό ισχύει κάθε φορά. δοκιμών σε μεμονωμένα οχήματα και νέους τύπους δεξαμενών μεταφοράς επικινδύνων εμπορευμάτων, για την έκδοση της αντίστοιχης έγκρισης σύμφωνα με τα οριζόμενα στο Κεφ. ΙΔ της 29900/1977 (Β' 1318) απόφασης του Υπουργού Συγκοινωνιών που προστέθηκε με την 76389/3344/00/2001 (Β' 254) απόφαση του Υπουργού Μεταφορών και Επικοινωνιών. α. Το Εργαστήριο Δυναμικής και Κατασκευών του Τομέα Μηχ/κών Κατασκευών και Αυτομάτου Ελέγχου του ΕΜΠ. β. Το Εργαστήριο Εργαλειομηχανών Διαμορφωτικής Μηχανολογίας του Τμήματος Μηχανολόγων του Αριστοτελείου Πανεπιστημίου Θεσσαλονίκης. γ. Το Εργαστήριο Γενικής Χημικής Τεχνολογίας του Τμήματος Χημικών Μηχανικών του Αριστοτελείου Πανεπιστημίου Θεσσαλονίκης. δ. Το Εργαστήριο Τεχνολογίας και Αντοχής Υλικών του Τμήματος Μηχανολόγων και Αεροναυπηγών Μηχανικών του Πανεπιστημίου Πατρών. (Μετά τη σελ. 242,89590) Σελ. 242,89591 Τεύχος -Σελ.  Φορτηγά αυτοκίνητα 21.Ε.δ.210 «ε.Το Εργαστήριο Τεχνικής Μηχανικής και Ταλαντώσεων του Τμήματος Μηχανολόγων και Αεροναυπηγών Μηχανικών του Πανεπιστημίου Πατρών». Το στοιχ.ε΄ προστέθηκε με την με αριθ.οικ.25420/1334/30 Απρ.-10 Μαΐου 2004 (ΦΕΚ Β΄680), όμοια απόφαση. 2. Τα αποτελέσματα των δοκιμών καταγράφονται σε πρακτικά δοκιμών που είναι σύμφωνα κατά περίπτωση με τα υποδείγματα του παραρτήματος της προαναφερόμενης Υπουργικής Απόφασης, υπογράφονται από το Δ/ντή του Εργαστηρίου και από ειδικό εμπειρογνώμονα που θα προταθεί από το αντίστοιχο Πανεπιστημιακό Τμήμα και θα εγκριθεί από το ΥΜΕ. Επιπρόσθετα στα πρακτικά αναφέρονται όλες οι δοκιμές που πραγματοποιούνται καθώς και τα αποτελέσματά τους. 3. Τα οριζόμενα με την παρούσα Εργαστήρια πρέπει να "πιστοποιηθούν" σύμφωνα με τις διαδικασίες του Εθνικού Συμβουλίου Διαπίστευσης (ΕΣΥΔ), που συστήθηκε με τον ν. 2231/1994 (Α' 139) "Σύσταση και λειτουργία Ελληνικού Ινστιτούτου Μετρολογίας, Εθνικού Συμβουλίου Διαπίστευσης και άλλες διατάξεις", για τη διεξαγωγή των προαναφερόμενων δοκιμών, να συμμορφώνονται με την κάθε φορά ισχύουσα Ελληνική και Κοινοτική νομοθεσία, και να παρακολουθούν δια του επιστημονικού υπευθύνου του Εργαστηρίου, όλες τις διεθνείς εξελίξεις αναφορικά με την εφαρμογή του ADR, για τις οποίες υποχρεούται στη συνέχεια να ενημερώνει δωρεάν και τις αρμόδιες υπηρεσίες του ΥΜΕ. «4. Μέχρι την ημερομηνία ολοκλήρωσης της διαπίστευσης των εργαστηρίων από το Εθνικό Σύστημα Διαπίστευσης (ΕΣΥΔ) και όχι αργότερα από την 31.12.2003 γίνεται προσωρινά δεκτή αντί της διαπίστευσης, βεβαίωση του αρμόδιου Δ/ντή των Εργαστηρίων περί της επάρκειας του εργαστηρίου για την διενέργεια των δοκιμών, που προβλέπονται στο Π.Δ. 104/99 όπως αυτό κάθε φορά ισχύει». Η παρ.4 αντικαταστάθηκε ως άνω από την με αριθ.29537/1439/4-15 Ιουλ.2003 (ΦΕΚ Β΄1036), απόφ. Υπ. Μεταφ. και Επικοινωνιών. Άρθρο 2 1. Από την δημοσίευση της παρούσας καταργείται η αριθμ. 88548/3675/95 (Β' 995) απόφασή μας. 2. Η ισχύς της απόφασης αυτής αρχίζει από την δημοσίευσή της στην Εφημερίδα της Κυβερνήσεως. Σελ. 242,89592 Τεύχος -Σελ.